Cór Gharda na Réabhlóide Ioslamaí

Fórsa míleata na hIaráine is ea an Garda Réabhlóideach, nó Cór Gharda na Réabhlóide Ioslamaí (CGRI). Ach ní fórsa míleata amháin é an Garda Réabhlóideach – is impireacht ghnó agus eacnamaíochta é. Bíonn an CGRI sáite i ngach gné den gheilleagar ar mhaithe le saol sócúil a chur ar fáil d’éilít an réimis agus dá muintir, in ainneoin formhór an phobail a bheith ag streachailt leis an saol. Eagraíocht Tá an Garda Réabhlóideach sáite sa tionscal tógála, sa bhonneagar teileachumarsáide, i dtionscal na hola, i mbaincéireacht agus seirbhísí airgeadais, i mbainistiú calafoirt, i mianadóireacht agus fiú is leo an slabhra ollmhargaí is mó sa tír. Is féidir leis an gCGRI a gcumhacht pholaitiúil agus rialacháin a úsáid chun buntáiste a thabhairt dóibh féin i gcoinne iomaitheoirí nó fiú chun monaplacht a bhaint amach i réimsí áirithe. Is cuma dícheannadh a bheith déanta ar ardcheannaireacht na tíre (feallmharaíodh an Ayatollah Khamenei ar an 28 Feabhra 2026), tuigeann an éilít seo, ní hamháin go gcaillfidh siad a stádas ach go mbeidh praghas mór le híoc acu as ucht a gcoireanna in aghaidh mhuintir a tíre féin má ghéilleann siad a gcumhacht. Stair Cogadh Iaráin - Iaráic, 1980-1988: Tháinig an CGRI ar an bhfód, agus tharla na héachtaí is mó a thuill clú dóibh. 2020: Ba mhaorghinearál Iaránach agus cheannaire mór míleata é Qasem Soleimani, i mbun na "Quds". Feallmharaigh na S-A é ar an 3 Eanáir 2020 agus Trump i mbun ag an am. Cogadh na Dhá Lá Dhéag 2025 : Maraíodh Maorghinearál Hossein Salami, ceannaire an CGRI agus Maorghinearál Amir Ali Hajizadeh, ceannaire fórsa aero-spáis an CGRI Cogadh na hIaráine 2026: Maraíodh Maorghinearál Mohammad Pakpour, Ardcheannasaí an CGRI agus Briogáidireghinearál Gholamreza Rezaian, Ceannasaí Faisnéise Féach freisin Stair na Iaráine Tagairtí